El Ple es dóna per assabentat.

   6.
INTERVENCIÓ. DONAR COMPTE DE L’INFORME NÚM. 12/2017 DE LA SINDICATURA DE COMPTES DE CATALUNYA. (Exp. 54/2017-INT)

La Sindicatura de Comptes de Catalunya va emetre l’Informe 12/2017, corresponent a l’Ajuntament de Vilanova i la Geltrú, despeses per transferències, de l’exercici 2015.

Atès el que preveu la disposició addicional sisena de la Llei 26/2009, de 23 de desembre, de mesures fiscals, financeres i administratives, els informes de la Sindicatura s’han de posar en coneixement dels òrgans de govern de la Corporació local i publicar-se a la seu electrònica de l’entitat.

Per tot això, vist l’Informe d’Intervenció sobre les actuacions i l’estat de compliment de les recomanacions de la Sindicatura, s'adopta el següent 

ACORD:

“PRIMER. Donar compte de l’Informe de la Sindicatura de Comptes de Catalunya 12/2017, relatiu a l’Ajuntament de Vilanova i la Geltrú, despeses de transferències, exercici 2015.

SEGON. Donar compte de l’Informe d’Intervenció respecte de les actuacions necessàries i de l’estat de compliment de les recomanacions de l’Informe de Sindicatura.

TERCER. Publicar a la seu electrònica municipal l’Informe de la Sindicatura de Comptes 12/2017, tot això d’acord amb allò que diu l’apartat 1 de la disposició addicional sisena de la Llei 26/2009, de 23 de desembre, de mesures fiscals, financeres i administratives.

QUART. Traslladar el present acord a la Sindicatura de Comptes de Catalunya.”

INFORME D'INTERVENCIÓ

Referent a les actuacions municipals i estat de compliment de les recomanacions proposades a l’Informe 12/2017 de la Sindicatura de Comptes.

En data 13 de setembre 2017 la Sindicatura de Comptes de Catalunya va fer públic l’Informe 12/2017, relatiu a l’Ajuntament de Vilanova i la Geltrú, despeses per transferències, de l’exercici 2015.
La Sindicatura va realitzar els treballs de revisió d’expedients i diverses reunions amb els departaments municipals gestors de subvencions durant el darrer trimestre del 2016. També va tenir en compte els informes de fiscalització interns realitzats per la Intervenció municipal corresponents al mateix exercici i lliurats anteriorment a la pròpia Sindicatura juntament amb la documentació del compte general del 2015. En concret l'“Informe de fiscalització. Convocatòria de subvencions destinades a entitats i associacions de Vilanova i la Geltrú per a l’Any 2015” i “Anàlisi dels procediments de fiscalització limitada i plena posterior (juny 2016)”, aquest darrer contractat a professionals externs.

L’Informe 12/2017 assenyala un conjunt d’errors administratius i de dèficits de gestió de les subvencions concedides, i posa de manifest així mateix una sèrie de recomanacions de millora.
L’objecte del present informe d’Intervenció és donar compte de les actuacions que ha portat a terme l’Ajuntament durant l’exercici 2017 per tal d’acomplir les recomanacions que es proposen a l’Informe, així com les mesures en curs de realització.

PRIMER. Actuacions municipals que s’han portat a terme per a la millora de la gestió de subvencions.
1.- Acords municipals aprovats durant el present exercici:

-
Modificació de l’Ordenança general reguladora de la concessió de subvencions pel que fa a la concessió directa de subvencions, establint un procediment restringit de concessió de les subvencions extraordinàries (Ple 13 de març 2017)

-
Aprovació del Pla estratègic de Subvencions de l’Ajuntament de Vilanova i la Geltrú (anys 2017-2019) (Ple 13 de març 2017)

-
Modificació de les bases d’execució del pressupost municipal 2017 referent a la regulació de les subvencions nominatives i concreció de les entitats beneficiàries (Ple 8 d’abril 2017))

-
Bases i convocatòria de subvencions de concurrència pública pel 2017 incorporant les recomanacions relatives als requisits formals dels beneficiaris, fixació i puntuació per la distribució dels ajuts, formes de pagament, etc.

-
Aprovació de les Bases de concessió dels ajuts d’emergència social (Ple 4 juliol 2016)

-
Modificació del circuit intern i de la tramitació de les subvencions en règim de concurrència competitiva (document del 26/05/2017).

2.- Establiment de nous models de documents de fiscalització de subvencions, incorporant les diferents fases del procediment: Convocatòria, concessió i justificació de les subvencions.

3.- S’ha pres coneixement i s’han subsanat, en el seu cas, els errors administratius i d’aplicacions comptables que es varen detectar a l’Informe.

4.- Pel que fa a les transferències a altres ens públics, s’ha unificat la relació de documents a sol·licitar a les entitats públiques per tal d’acreditar l’aportació anual que realitza l’Ajuntament.

5.- A la data d’elaboració de l’Informe de Sindicatura, i en relació a la mostra estudiada de l’exercici 2015, es feia menció de tres entitats beneficiàries de subvencions nominatives i tres més beneficiàries de subvencions de concurrència que no havien presentat justificació de les mateixes, tot i que l’Ajuntament els havia requerit. Actualment, d’aquestes sis entitats, només n'hi ha una que consta pendent de presentar justificació, que és l’Associació dels Tres Tombs. En conseqüència, el Departament de Cultura, responsable de la gestió de la subvenció d’aquella entitat, amb l’assessorament dels Serveis jurídics de Secretaria, hauria d’iniciar expedient de reintegrament de la subvenció.
6.- Per altra banda, d’acord amb la informació subministrada pels departaments municipals, s’està treballant en l’elaboració de models de documents diversos, com ara un model de conveni per a les subvencions nominatives i un model de justificació de les aportacions concedides als grups polítics municipals.
SEGON. En el marc de les facultats de control intern, i amb la limitació dels seus recursos, aquesta Intervenció municipal revisarà la justificació de la totalitat de les subvencions concedides nominatives i extraordinàries, així com les concedides en règim de concurrència quan el seu import superi els 3.000 euros, dels exercicis 2013, 2014 i 2015. Del resultat d’aquests treballs es donarà compte al Ple municipal.

TERCER. D’acord amb el que preveu la disposició addicional sisena de la Llei 26/2009, de 23 de desembre, de mesures fiscals, financeres i administratives, els informes de la Sindicatura de Comptes de Catalunya “s’han de sotmetre al coneixement dels òrgans de govern d’aquests ens i n’han de fer publicitat a llur seu electrònica corporativa”.
El Ple es dóna per assabentat.

